Statiivide hinnad algavad altpoolt 500  krooni ning ulatuvad kümnete tuhandeteni ning üldiselt mida rohkem maksad, seda tugevama, stabiilsema ja parema statiivi ka saad. Kuid kujutagem nüüd ette päevakajalist olukorda-lõpuaktused. Saal on rahvast täis ja suurem hulk on veel ukse taga, kõik lihtsalt ei mahu sisse. Ja siis seisab tagumiste pingiridade taga hulk kaameratega meeshingi, kes on kõik mugavalt oma fototehnika statiividele püsti pannud. Igaüks neist võtab oma statiiviga ära vähemalt ruutmeetri vajalikku põrandapinda, samas kui sellele  pinnale mahuks mõni väiksem perekond.